
Noteikumu projekts "Eiropas Savienības kohēzijas politikas programmas 2021.–2027. gadam 2.1.1. specifiskā atbalsta mērķa "Energoefektivitātes veicināšana un siltumnīcefekta gāzu emisiju samazināšana"  2.1.1.6. pasākuma "Pašvaldību ēku energoefektivitātes paaugstināšana" trešās projektu iesniegumu atlases kārtas īstenošanas noteikumi"

· 1. Pieņemt iesniegto noteikumu projektu.
· 2. Atbalstīt neizmantotā Eiropas Reģionālās attīstības fonda (turpmāk – ERAF) finansējuma 635 136 euro apmērā novirzīšanu no Eiropas Savienības kohēzijas politikas programmas 2021.-2027. gadam 2.1.1. specifiskā atbalsta mērķa “Energoefektivitātes veicināšana un siltumnīcefekta gāzu emisiju samazināšana” 2.1.1.6. pasākuma “Pašvaldību ēku energoefektivitātes paaugstināšana” (turpmāk - 2.1.1.6. pasākums) pirmās projektu iesniegumu atlases kārtas uz 2.1.1.6. pasākuma trešās projektu iesniegumu atlases kārtas īstenošanu un noteikt, ka 2.1.1.6. pasākuma pirmās projektu iesniegumu atlases pieejamais ERAF finansējums ir 2 458 569 euro.
· 3. Atbalstīt neizmantotā ERAF finansējuma 2 868 251 euro apmērā novirzīšanu no 2.1.1.6. pasākuma otrās projektu iesniegumu atlases kārtas uz 2.1.1.6. pasākuma trešās projektu iesniegumu atlases kārtas īstenošanu un noteikt, ka 2.1.1.6. pasākuma otrās projektu iesniegumu atlases pieejamais ERAF finansējums ir 2 322 573 euro.
· 4. Valsts kancelejai sagatavot noteikumu projektu parakstīšanai.

